NaiveNeuron/SloPal huggingface dataset:
Paška, Jaroslav, poslanec NR SR (2018-09-19):
Ďakujem za slovo, pani predsedajúca. Pán poslanec Dostál, zareagujem veľmi stručne k trom veciam. Predovšetkým by som sa chcel zmieniť k tomu, že, zmieniť o tom, že to, čo sme navrhli v tomto návrhu zákona o politických stranách, hovorí o minimálnej štruktúre politickej strany, ktoré by mala mať. Je možné, že niektoré politické strany budú mať inú, bohatejšiu štruktúru, ale napísali sme do zákona, čo musí mať minimálne. Ak si politická strana zvolí aj ďalšie kontrolné mechanizmy, ďalšie konzultačné zbory a tak ďalej, je to na ich dobrej vôli, ale na to, aby sme rešpektovali politickú stranu ako funkčný orgán alebo organizmus, tak by mala mať takúto minimálnu štruktúru. Ak naznačujete aj to, že Slovenská národná strana v súčasnosti nemá sama štruktúru, ktorá by zodpovedala tomu, čo je v zákone, tak prosím, však Slovenská národná strana rovnako ako ostatné politické strany bude reagovať, a ak sú tam nejaké veci, ktoré by boli v našich stanovách v rozpore s týmto zákonom, tak ich, samozrejme, dáme do poriadku. Hovorím to najmä v súvislosti s tými kooptovanými členmi, ktorých ste zmienili, a tam treba povedať, že to je istý anachronizmus, pozostatok z obdobia pána Slotu, ktorý hovoril v istom období, že je potrebné, aby sme do strany alebo k rokovaniam politických orgánov strany prizývali aj odborníkov, ktorí nie sú členmi strany a ktorí sú prínosom pre politickú stranu, a mal záujem takýchto ľudí pozývať. Niekedy ich mal viacej, niekedy ich mal viacej, niekedy menej, ale to bola jeho filozofia. Viem si predstaviť, že sa dá pozývať takýto odborník aj ako hosť a nemusí byť kooptovaným členom pri rokovaní politického orgánu. Takže, samozrejme, riešenia vidíme do budúcnosti, hovorím, v návrhu zákona je minimálna štruktúra, ktorú si považujeme za potrebné, aby sme v politickom režime mali zavedenú.
Huliak, Rudolf, poslanec NR SR (2024-05-21):
Ďakujem pekne, pán predsedajúci. Chcem oznámiť všetkým členom výboru pre pôdohospodárstvo a životné prostredie, že sa stretneme ihneď v zasadačke. Ďakujem.
Laššáková, Jana, podpredsedníčka NR SR (2013-05-31):
Na vystúpenie pána poslanca s faktickými poznámkami páni poslanci Kadúc, Poliačik, Procházka, Jurinová, Matovič. Končím možnosť prihlásiť sa s faktickými poznámkami. Nech sa páči, pán poslanec Kadúc.
V. Veteška, podpredseda NR SR: (2006-01-24):
(Päťminútová prestávka.) (Po prestávke.)
P. Paška, predseda NR SR: (2009-02-18):
(Hlasovanie.) 127 prítomných, 81 za, 44 sa zdržalo, 2 nehlasovali. Aj tento návrh sme schválili.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o návrhu zákona ako o celku. (Hlasovanie.) Prítomných 121, za 103, proti 0, zdržalo sa 18, hlasovali všetci. Konštatujem, že sme schválili vládny návrh novely zákona č. 125/2006 Z. z. o inšpekcii práce. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich (tlač 420). Dávam slovo členovi ústavnoprávneho výboru pánovi poslancovi Ondrejovi Dostálovi, aby hlasovanie uviedol. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , tlač 420.)
Blanár, Juraj, podpredseda NR SR (2023-06-23):
Štvrtok 29. 6. o 17.00 hod., pán poslanec. Všetci, ktorí nás sledujú, počujú, máte to aj zaznamenané. Prerušujem rokovanie o tomto bode programu a zároveň uzatváram dnešný rokovací deň. Chcem vás informovať, vážené pani poslankyne a páni poslanci, že utorok o 9.00 hod. budeme pokračovať dvoma termínovanými bodmi ministra financií, parlamentná tlač 1718 a 1715, a po týchto dvoch budú pokračovať dva poslanecké termínované body, je to bod č. 124, pána poslanca Vašečku a bod č. 116, pána poslanca Svrčeka. Ďakujem vám za spoluprácu a prajem príjemný víkend, vidíme sa o 9.00 hod. v utorok budúci týždeň. (Prerušenie rokovania o 14.00 hodine.) 1
B. Bugár, podpredseda NR SR: (2003-10-22):
Teraz dávam slovo spravodajkyni, ktorú určil navrhnutý gestorský výbor, výbor pre vzdelanie, vedu, šport a mládež, kultúru a médiá, poslankyni Beáte Brestenskej. Pani poslankyňa, nech sa páči, máte slovo. B. Brestenská, poslankyňa: Vážený pán predsedajúci, vážené dámy poslankyne, páni poslanci, vystúpiť na dnešnej schôdzi Národnej rady Slovenskej republiky k uvedenému vládnemu návrhu zákona ma určil Výbor Národnej rady pre vzdelanie, vedu, šport a mládež, kultúru a médiá vo svojom uznesení dňa 16. októbra č. 137. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu zákona je zrejmé, čo ním sa má dosiahnuť. Všeobecná časť dôvodovej správy obsahuje vyjadrenie súladu návrhu s ústavou a medzinárodnými zmluvami, ktorými je Slovenská republika viazaná, zhodnotenie súčasného stavu dôvodov potreby novej právnej úpravy a hospodárskych a finančných dopadov na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. Pán predkladateľ hovoril jednoznačne cieľ, ktorý je v tomto vládnom návrhu zákona. Je to úprava, zladenie úrovne poskytovania ochrany práv duševného vlastníctva so súčasným vyspelým štandardom v krajinách s rozvinutou trhovou ekonomikou, otváranie súvislostí s jednotným trhom a s rozvojom informačných technológií, ktoré za posledné roky veľmi postúpili. S ohľadom na oprávnenia, ktoré pre mňa ako spravodajkyňu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady v súlade s rozhodnutím predsedu Národnej rady Slovenskej republiky z 24. septembra 2003 č. 385 prideliť vládny návrh zákona o autorských právach a právach súvisiacich s autorským právom (tlač 397) v druhom čítaní na prerokovanie nasledovným výborom: Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie a Výboru Národnej rady pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky výbor pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol pridelený návrh, ho prerokovali do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady. Vážený pán predsedajúci, ďakujem, skončila som, prosím, otvorte rozpravu.
V. Veteška, podpredseda NR SR: (2005-11-08):
Pán minister, želáte si vystúpiť? Nech sa páči.
L. Gyurovszky, minister výstavby a regionálneho rozvoja SR: (2003-06-26):
V tomto duchu bol do zákona č. 195/2000 Z. z. o telekomunikáciách zakotvený dátum najneskoršej úplnej liberalizácie telekomunikačného trhu, teda de iure najneskoršie do 1. januára 2003 mali exkluzívne právo na poskytovanie verejnej telefónnej služby prostredníctvom pevnej telekomunikačnej siete Slovenské telekomunikácie, a. s. Stav je taký v súčasnosti, že Telekomunikačný úrad Slovenskej republiky ako regulačný orgán v oblasti telekomunikácií doteraz vydal nasledovné licencie: - 17 licencií je na poskytovanie verejnej telefónnej služby, poskytovanej prostredníctvom pevnej verejnej telekomunikačnej siete, - 47 licencií na zriaďovanie a prevádzkovanie verejnej telekomunikačnej siete, - 38 licencií na prenájom telekomunikačných okruhov, - 42 licencií na sprostredkovanie prístupu do internetu, - 20 licencií na prenos hlasu prostredníctvom internetu a - 60 licencií na službu prenosu dát. Ďalej mnohé ďalšie licencie a všeobecné povolenia na poskytovanie zariadení a služieb s pridanou hodnotou. Zároveň podľa zákona č. 195/2000 Z. z. o telekomunikáciách regulátor určil relevantné trhy a podniky významné na týchto trhoch. Z tohto pohľadu je možné povedať, že telekomunikačný trh je liberalizovaný a dominantné postavenie Slovenských telekomunikácií je obmedzené iba na niektoré segmenty telekomunikačného trhu. Jedným z týchto segmentov sa v súčasnosti javí ako problematický trh verejnej telefónnej služby, poskytovanej prostredníctvom pevnej verejnej siete a trh prístupových sietí. Z počtu 17 licencovaných operátorov na hlasové služby v súčasnosti rokuje so Slovenskými telekomunikáciami o prepojení 11 operátorov. Tu treba podotknúť, že všetkým 17 operátorom boli pridelené kódy na výber operátora a medzinárodné signalizačné kódy tak, aby mohli plnohodnotne poskytovať služby, na ktoré dostali licenciu. Keďže tvorba dohôd o prepojení sietí je obojstranne náročný obchodno-technický proces, vyžaduje si určitý čas. Bohužiaľ, podľa súčasnej legislatívy nemá regulátor, to znamená Telekomunikačný úrad Slovenskej republiky, možnosť do tohto procesu zasiahnuť a napomôcť tak urýchleniu týchto rokovaní. Na záver chcem konštatovať, že problémy v oblasti právomoci regulátora uvoľnenia trhu prístupových sietí ako nástroja na urýchlenie liberalizácie riešil ako vládny, tak aj poslanecký návrh novely zákona o telekomunikáciách, ktorý sa, bohužiaľ, dodnes nepodarilo v parlamente schváliť. Ďakujem. Z. Martináková, podpredsedníčka NR SR: Pán poslanec, doplňujúca otázka.
Glváč, Martin, podpredseda NR SR (2016-05-19):
Pán poslanec Baránik.
Grausová, Natália, poslankyňa NR SR (2019-09-25):
Ďakujem za slovo. Ja som pri tomto, chcela by zacitovať Matúša 19, Evanjelium podľa Matúša, kapitola 19, kde Židia, teda resp. farizeji Pána Ježiša pokúšali a pýtali sa a oháňali sa, teda obhajovali sa, že Mojžiš, Mojžišovým zákonom, že Mojžiš dovolil prepustiť manželku. A Pán Ježiš im povedal, Mojžiš to urobil pre tvrdosť vašich sŕdc, ale vždy to tak nebolo. To znamená, že naozaj aj tento ústupok je pre tvrdosť sŕdc. Inak pretože my sme úplne proti potratom. Ďakujem.
Pčolinský, Peter, poslanec NR SR (2020-07-23):
Pán Tomáš, vy ste povedali, že Boris Kollár citoval, resp. že vy ste citovali vraj Borisa Kollára vetou, že niečo tak odporné, farizejské ako Igor Matovič som v živote nevidel. Ja by som vás poprosil, pán Tomáš, pretože klamete, aby ste mi uviedli citát, že kedy, kde to povedal, pretože si to mýlite, podľa mňa si to mýlite s rozpravou a výmenou medzi Jurajom Šeligom. Ďakujem.
Číž, Miroslav, podpredseda NR SR (2015-04-15):
... bulvároch toto video, ktorým hrozne chcete túto sálu týmto spôsobom kontaminovať?
Fico, Robert, podpredseda NR SR (2010-10-14):
V rozprave vystúpi teraz pán poslanec Kovačócy.
V. Veteška, podpredseda NR SR: (2006-02-08):
K. Džupa, poslanec: Ďakujem pekne. Každému, kto pracuje vo výkonnej či v organizačnej zložke zdravotníctva Slovenskej republiky, bolo jasné, že k reforme zdravotníctva dôjsť musí, že to je už dnes, alebo v čase, keď sa začínala táto reforma, to už nebola možnosť, ale nutnosť. Každý, kto pracuje v organizácii zdravotníctva, vie, že o čo dlhší čas čakania na reformu je, o to ťažšie reformné kroky s väčšími dopadmi musia prísť. A každý, kto žije v prostredí organizácie zdravotníctva, vie, že reformu nie je možné realizovať jednoducho a jednorazovo, že je to proces, ktorý má svoju dynamiku, a každé obdobie reformy má svoje priority a ďalej každý, kto pracuje v oblasti organizácie zdravotníctva vie, že ten, kto riadi reformu, v tomto prípade reformný minister, musí byť dostatočne razantný, aby tieto priority, ktoré určil a ktoré spracoval do jednotlivých zákonov, aj udržal. Z týchto dôvodov je dobre kritizovať, je to niečo, čo sa hovorí, že je „in“ ale myslím si, že v celom spektre, politickom, odborná verejnosť a organizačná verejnosť, ktorá sa zaoberá zdravotníctvom, vie, aký kus roboty sa urobil. Takže z tohto hľadiska sa urobil veľký kus práce, ale tá práca musí pokračovať ďalej a z tohto presvedčenia je aj môj príspevok. Ďakujem.
Glváč, Martin, podpredseda NR SR (2017-04-07):
(Povedané súbežne s rečníkom.) Pán poslanec Pčolinský, ja chápem, že je to, že musíte hájiť predsedu.
Zmajkovičová, Renáta, podpredsedníčka NR SR (2014-10-23):
Pán poslanec Viskupič.
T. Cabaj, podpredseda NR SR: (2009-06-17):
Otváram všeobecnú rozpravu a zároveň konštatujem, že písomne sa do rozpravy neprihlásil nikto. Hlási sa do rozpravy niekto ústne? Takisto nikto sa nehlási ústne do rozpravy. Vyhlasujem všeobecnú rozpravu za skončenú. Pán minister aj pán spravodajca, zrejme niet sa k čomu vyjadriť, rozprava nebola. Ďakujem veľmi pekne. Prerušujem rokovanie o tomto bode programu. Pán minister, budeme pokračovať, máte ďalšie tri vládne návrhy zákona podľa schváleného programu. Teraz z poverenia vlády v prvom čítaní pán minister pôdohospodárstva Stanislav Becík uvedie vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Tento vládny návrh zákona má parlamentnú tlač 1061 a návrh na jeho pridelenie na prerokovanie výborom je v rozhodnutí č. 1095. Nech sa páči, pán minister, máte slovo.
Paška, Pavol, predseda NR SR (2013-05-23):
Pekný deň, dámy a páni, budeme hlasovať o dvoch prerokovaných bodoch. Poprosím vás o registráciu v hlasovacom zariadení. Poprosím pána poslanca Petráka, aby uviedol hlasovanie o návrhu uznesenia k správe o stave školstva na Slovensku na verejnú diskusiu . Je to tlač 454.
Glváč, Martin, podpredseda NR SR (2019-02-18):
Pán poslanec Bernaťák.
Ľ. Jahnátek, minister hospodárstva SR: (2008-10-30):
Ale na základe tých dvoch uskutočnených rokovaní môžem povedať, že boli diametrálne odlišné. Naproti tomu, čo podnikatelia došli s konkrétnymi návrhmi, s konkrétnymi problémami, s konkrétnymi víziami ako ísť na to, čo mi bolo veľmi blízke a bol som veľmi rád, že sme vstúpili do takej konštruktívnej diskusie a odložili sme nejaké politické názory a všetko ostatné a sústredili sme sa skutočne na ochranu slovenského podnikateľského trhu, tie banky sú banky vždy a ony zostanú bankami aj v čase krízy. A viete, ľudovo sa hovorí, že banka vám ponúkne dáždnik, len keď neprší, ale keď prší, vtedy vám ho neponúkne a, samozrejme, priniesli aj ony návrhy, ale tie návrhy skôr boli o tom, ako banky zarobia aj na tejto kríze. Preto vznikla myšlienka, bolo tam napríklad veľmi jasne formulované zo strany ministerstva hospodárstva – prosím, pokiaľ ste urobili chyby a vymkli sa vám spod kontroly rôzne developerské pôžičky, my nie sme proti tomu, urobte si s úrokmi, urobte so zaručením takýchto úverov čokoľvek chcete, ale musíte prísne odlíšiť prevádzkové úvery podnikateľských subjektov a musíte odlíšiť investičné projekty, ktoré smerujú k inovácii produkcií na Slovensku, lebo bez inovácie sa naše podniky z tohto problému, z tej zníženej konkurencieschopnosti nedostanú. Preto bolo povedané, pozor, my nemáme priamy vplyv na banky, my nevieme bankám nadiktovať, že vy môžete len takúto mieru úrokov pýtať. Tak sme povedali, poďme s modelom, že teda dobre, nech sa banky trhovo správajú, ako chcú, ale my musíme ochrániť podnikateľov. My musíme totiž celú tú krízu rozdeliť do niekoľkých etáp. Prvá etapa je etapa záchrany. Etapa, kedy musíme čo najdlhšie predlžiť životaschopnosť našich podnikov. To urobíme len vtedy, pokiaľ im umožníme zdravé, rozumné a konkurencieschopné prevádzkové úvery. K tomu smeruje tá aktivita so Slovenskou záručnou a rozvojovou bankou. Predlžiť ten čas, pokiaľ sa to v zahraničí upokojí, aby naše podniky mohli ďalej pokračovať. V žiadnom prípade, možno som sa zle vyjadril pri tej svojej prezentácii, nebude ministerstvo hospodárstva poskytovať tieto kompenzácie. Bude to robiť Slovenská záručná a rozvojová banka, čiže tá má na to nastavený mechanizmus a toto bude absolútne v jej kompetencii. My sme len zodpovední za prípravu nejakého materiálu, na základe ktorého by sa takáto kompenzácia mohla zrealizovať. Takže my si nezgrupujeme teraz do rúk nejaké rozhodovacie právomoci, len hľadáme mechanizmy. A ja skutočne privítam každý rozumný názor, ktorý prispeje k tomu, aby sme naše podnikateľské prostredie čo najviac ochránili. Všetko asi. Ďakujem pekne. Skončil som.
J. Podmanický, poslanec: (2010-05-26):
Spomínali ste vo svojom vystúpení aj to, že v parlamente máme niektorých ľudí s dvojitým občianstvom. Ale áno, na Slovensku je veľa ľudí, ktorí majú dvojité občianstvo a týchto sa tento zákon nijakým spôsobom nedotýka. Tento zákon smeruje do budúcnosti a nijakým spôsobom nezasahuje do práv týchto ľudí, ktorí už dvojité občianstvo získali na základe doterajších zákonov. Ale maďarský zákon, ktorý dnes prijalo maďarské Národné zhromaždenie, je celkom iný. Poskytuje hromadné občianstvo ľuďom bez trvalého pobytu na nejakom území a to je nonsens a to je nebezpečenstvo a to je to riziko a to je ten rozdiel oproti iným občianstvam, ktoré sa štandardne udeľovali. Ale nechápem, pán poslanec, o čo vlastne vy bojujete. Veď vás si pán Orbán ani nevšimol, veď vás ani neeviduje, vy nie ste pre neho partneri. Keby tu dnes tento zákon obhajovali poslanci za SMK, to by som ešte chápal, ale vy, pán poslanec? Veď on si z vás urobil rohožku pod topánky a vy sa takýmto spôsobom v tomto našom parlamente strápňujete.
Vitteková, Anna, poslankyňa NR SR (2011-06-01):
Dajte, prosím, pán predseda, hlasovať o návrhu zákona ako o celku s odporúčaním gestorského výboru schváliť.
Mezenská, Helena, poslankyňa NR SR (2013-12-03):
Ani tisíc umelých viet a tisíc prázdnych, neživých slov, ani desať nudných a nezaujímavých výkladov, ktorým pomaly nikto nerozumie, neprekryje skutočnú pravdu. A tú skutočnú pravdu dobre poznáte i vy. Z čísel a makroekonomických ukazovateľov sa dnes ani predtým, ani do budúcna nebude vedieť nikto najesť. Výsledky dobrej politiky a ekonomiky podľa môjho názoru a podľa môjho presvedčenia sa majú pozitívne odzrkadliť hlavne na vreckách občanov a to predovšetkým občanov, ktorí sa snažia a chcú čestne žiť. A objektívne sa životná úroveň týchto občanov z mesiaca na mesiac zhoršuje. Nie som ekonóm, nie som nejaký odborník, ktorý sa vie utopiť v odborných ekonomických termínoch, v analýzach, v makroekonomických ukazovateľoch, ale jedno viem, a potvrdzuje mi to každý jeden bezprostredný kontakt s občanmi, že ich úroveň sa z mesiaca na mesiac, z týždňa na týždeň zhoršuje.
Blanár, Juraj, podpredseda NR SR (2023-02-07):
Pán predseda výboru Viskupič, môžete reagovať na faktické poznámky.
Paška, Pavol, predseda NR SR (2013-12-17):
(Hlasovanie.) 136 prítomných, 42 za, 68 proti, 25 sa zdržalo, 1 nehlasoval. Návrh nezískal podporu. Pán poslanec Martin Poliačik uvedie v prvom čítaní hlasovanie o návrhu pána poslanca Osuského na vydanie ústavného zákona, ktorým sa mení ústava. Je to tlač 766. (Hlasovanie o návrhu poslanca Národnej rady Slovenskej republiky Petra Osuského na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 766.)
Vaľová, Jana, poslankyňa NR SR (2021-12-01):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady a Výboru Národnej rady pre kultúru a médiá. Za gestorský výbor navrhujem Výbor Národnej rady pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Prosím, dajte o tomto návrhu hlasovať.
Hort, Milan, podpredseda NR SR (2010-12-16):
Do rozpravy je teraz prihlásený pán poslanec Peter Pelegrini, nech sa páči.
Sulík, Richard, predseda NR SR (2010-12-03):
Ďakujem. Na faktické poznámky reaguje pán poslanec Kažimír.
Dolinková, Zuzana, ministerka zdravotníctva SR (2023-12-14):
Ďakujeme veľmi pekne. No ono to bude súvisieť pravdepodobne hlavne aj s personálom, ktorý potrebujeme doplniť, a do týchto všetkých týchto zariadení, ktoré poskytujú ošetrovateľskú starostlivosť, o ľudí, čiže v prvom rade bude treba nájsť aj personál, ak ten personál nájdeme, adekvátne ho budeme musieť aj zaplatiť, a to všetko, samozrejme, súvisí aj s potrebnými financiami, ktoré potrebujeme teda do rozpočtu zdravotníctva, ale budeme sa tým, samozrejme, zaoberať. Ďakujem veľmi pekne.
Lipšic, Daniel, poslanec NR SR (2015-05-06):
Pán predseda, pán bývalý minister Pavlis bol v tejto snemovni odvolávaný prednedávnom pre škandál so schránkovou firmou na Holandských Antilách. Bol usvedčený tu v Národnej rade, že opakovane klamal o tom, prečo vkladal peniaze na účet firmy, ktorú údajne už nevlastnil. Následne sa prevalil upratovací tender. To zistili médiá a bol odvolaný. Mne možnože ešte viacej prekáža, že sa má zaradiť do výboru pre hospodárske záležitosti. Ako minister hospodárstva bol vážne podozrivý, a preto aj musel odísť z netransparentného potenciálne korupčného konania. Teraz má byť vo výbore, ktorý je gestorský a kontrolujúci ministerstvo hospodárstva, ktoré on nezvládol. To sa mi zdá byť naozaj veľká facka aj ľuďom, aj občanom, pretože môžeme hovoriť o tom, že parlament má nízku dôveryhodnosť, ale jeden z dôvodov je práve ten, že ľudia, ktorí v exekutíve zlyhajú, ktorí sú podozriví z korupčného správania, sa sem v princípe vracajú a sú tu ďalej. Ja viem, že on má mandát, ktorý mu nikto nemôže zobrať, ale rozhodujeme my v pléne, do akých výborov pôjde, a tým tiež nejaký signál dávame verejnosti, že všetko je v poriadku a len sa niekto uprace na čas do volieb. Nie je to správne a potom sa naozaj nedivme až tak veľmi, že parlament má takú dôveryhodnosť, akú má. O tom bude aj to hlasovanie o zaradení do výborov.
P. Hrušovský, predseda NR SR: (2003-12-04):
(Hlasovanie.) Páni poslanci, 117 prítomných, 115 za návrh, 2 sa zdržali. Konštatujem, že návrh sme schválili. Prosím, ďalší návrh, pán poslanec. M. Abelovský, poslanec: Druhý návrh pána prezidenta, § 14 ods. 5 gestorský výbor odporúča neschváliť.
P. Paška, predseda NR SR: (2006-09-07):
(Hlasovanie.) Prítomní 132, za 131, nehlasoval 1 poslanec. Konštatujem, že Národná rada schválila uznesenie k správe o štátnej politike starostlivosti o Slovákov žijúcich v zahraničí . Budeme pokračovať hlasovaním o návrhu uznesenia k správe o priebehu odstraňovania následkov živelnej pohromy a o postupe prác pri obnove území postihnutých živelnou pohromou (tlač 47). Prosím teraz povereného spravodajcu, člena výboru pre pôdohospodárstvo, životné prostredie a ochranu prírody pána poslanca Lebockého, aby uviedol hlasovanie.
Rafaj, Rafael, poslanec NR SR (2010-12-09):
Chcem ubezpečiť pána poslanca Viskupiča, že bude možno prekvapený, ale ten prvý novelizačný bod mu podporíme, pretože potvrdzuje kritiku v mojom vystúpení, kde som poukazoval na vypúšťanie jednotlivých oblastí, kde sa má používať štátny jazyk. A áno, príslušníci obecnej polície toto spresnenie je práve tam, kde je to kľúčové na jazykovo zmiešanom území veľmi potrebné, takže v tomto smere áno. A súčasne, ale je mi ľúto, že ešte predtým pán minister reagoval na úplne iný paragraf, na § 6 a ja som namietal, a to vlastne vy meníte. Ten istý paragraf, pán Viskupič, § 3, kde ministerstvo vypustilo povinnosť zamestnancov, štátnych zamestnancov v doprave, v hasičských zboroch a tak ďalej a tak ďalej. Čiže to je novelizačný bod 9, pán minister, ktorý sa vypustil a toto som ja namietal. Ale vy ste mi proti argumentovali § 6, ktorý síce tam je, ale nepopriete, že zamestnanci a štátna a tak ďalej a tak ďalej hasičských zboroch v záchrannom systéme sa vypúšťa. Je to ten novelizačný bod 9. To tam proste máte. Ale nevadí, v základných rámcoch, myslím, že si rozumieme.
Glváč, Martin, podpredseda NR SR (2016-04-28):
Ďakujem veľmi pekne. Zaujmite miesto pre navrhovateľov. Dávam slovo spoločnému spravodajcovi z výboru pre verejnú správu a regionálny rozvoj poslancovi Dušanovi Bublavému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Grendel, Gábor, podpredseda NR SR (2020-04-29):
S ďalšou faktickou poznámkou pani poslankyňa Brisudová.
Doležal, Andrej, minister dopravy a výstavby SR (2020-11-24):
Vážený pán predsedajúci, ďakujem pekne za slovo. Vážené dámy, vážení páni, návrh zákona, ktorým sa mení a dopĺňa zákon č. 150, plynule nadväzuje na zákon o dotáciách. Hlavnými navrhovanými zmenami v zákone sú celkové zjednodušenie procesu posudzovania a predkladania žiadostí o podporu a predĺženie termínov na predkladanie žiadostí o úver. A je tam aj o zvýšenie výšky limitov úverovej podpory tak, aby reflektovala na vývoj stavebných nákladov. Je tam zatraktív... sú tam zatraktívnené limity v oblasti podpory zriadenia zariadení sociálnych služieb, nakoľko ide o špecifickú oblasť bývania. Dochádza tam k úprave limitu úveru pre podporu kúpy pozemku, ktorý má vytvárať možnosti zohľadniť rozdiely ceny pozemkov medzi urbanizovanými a vidieckymi lokalitami. Vytvárame tiež flexibilnejšie podmienky pre prenajímanie nájomných bytov postavených obcami len z úverových zdrojov, ktoré efektívnejšie zohľadňujú potreby bytovej politiky obce. Upravujeme podmienky podpory obstarávania nájomných bytov právnickými osobami za podmienky, že trvale zachovajú nájomný charakter týchto bytov s regulovaným nájomným. Vzhľadom na zvyšujúce sa nároky na energetickú hospodárnosť budov vytvorenie možnosti zatepľovania bytových domov s pomocou štátu aj vtedy, ak už na zateplenie bola raz poskytnutá podpora. To je veľmi dôležité. Nesmie to byť ale skôr ako za desať rokov. Po dohode s ministerstvom financií návrh zákona rieši aj otázku nezapočítavania úveru poskytnutého zo Štátneho fondu rozvoja bývania do celkovej sumy dlhu obce alebo vyššieho územného celku. Pozor, tento dlh sa, samozrejme, započítava do štátneho dlhu, ale nie do dlhu obce alebo vyššieho územného celku. V rámci rokovaní výborov boli prijaté pozmeňujúce návrhy, ktoré sú obsiahnuté v spoločnej správe výborov a s odporúčaním gestorského výboru súhlasím. Dovoľujem si vás týmto požiadať o podporu pri prerokovávaní predloženého vládneho návrhu zákona a aj o jeho schválenie. Ďakujem.
Kvasnička, Marián, poslanec NR SR (2010-10-14):
Vážený pán predseda, kolegyne, kolegovia, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona o poskytovaní dotácií v pôsobnosti Ministerstva zdravotníctva Slovenskej republiky, tlač 112. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá zvýšené nároky na štátny rozpočet, rozpočty obcí, rozpočty vyšších územných celkov. Návrh zákona nebude mať negatívny vplyv na zamestnanosť, životné prostredie a nepredpokladajú sa ani negatívne ekonomické vplyvy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 79 z 24. septembra 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 24. novembra 2010 a gestorský výbor do 26. novembra 2010. Vážený pán predseda, skončil som, prosím, otvorte rozpravu.
Klus, Martin, poslanec NR SR (2018-02-13):
Ďakujem za slovo. Ja s tvojím dovolením, Igor, budem hovoriť pokojnejšie, aby som vysokou kadenciou a silou hlasu nezakrýval rasové a xenofóbne návyky, ktoré tu niektorí kolegovia prejavujú. Veľmi dobre a emotívne si hovoril o tom, ako sa vlastne veci majú. Ja som počas župnej kampane mal tiež tú česť vidieť a navštíviť niektoré obce, ktoré to poňali z dobrej strany. A potom aj také, ktoré to nepoňali vôbec, a je tam vidieť ten silný rozdiel, o ktorom si hovoril aj vo svojom vystúpení. Mrzí ma, že teda táto téma v istom okamihu zaujala iba jedného koaličného poslanca, konkrétne teda podpredsedu Národnej rady, ktorý tu zostal sám, a potom postupne prichádzali ďalší. A ešte viac ma mrzí, že opäť táto téma vzbudila takú veľkú pozornosť určitej skupiny poslancov, ktorí, ako povedal aj kolega Pčolinský, kričia, ale nedávajú žiadne alternatívne návrhy. Takže som rád, že ste tu s takýmto návrhom prišli ako skupina poslancov. Je to návrh, ktorý je súčasťou aj našej rómskej reformy, a teda budeme radi, keď ho budeme môcť podporiť, pretože, ako si aj sám povedal, deti nemôžu za to, kde sa narodili, a je našou povinnosťou im pomôcť, aby sme ten rozdiel v tom spoločenskom prostredí, ktorý tu evidentne je, mali možnosť aspoň čiastočne riešiť práve tou povinnou škôlkovou dochádzkou.
Mihál, Jozef, poslanec NR SR (2014-07-10):
Chcem kolegom z KDH pripomenúť, že Slovensko je sekulárny štát, čo je zakotvené aj v Ústave Slovenskej republiky. Preto považujem za neprípustné, aby ste náboženskú ideológiu vkladali do Zákonníka práce. To tam jednoducho nemá miesto. Ale chcem vás upozorniť, ak to už teda chcete robiť, tak to, prosím vás pekne, robte poriadne a do Zákonníka práce pretláčajte nielen zákaz maloobchodného predaja v nedeľu, ale aj zákaz akejkoľvek práce v nedeľu. Ani softvérové firme nech nepracujú v nedeľu, ani ja neviem stavebné firmy nech nepracujú v nedeľu, ani pumpy nech nefungujú v nedeľu. Ten, kto potrebuje benzín alebo naftu, tak nech si ju, prosím pekne, kúpi v pondelok, piatok. Robte to poriadne, keď to už robíte. Takýto návrh je absolútne nezmyselný. Ak chcete, aby tí, ktorí majú problém s prácou v nedeľu, si to svoje právo mohli nejako uplatniť, tak cesta, ktorú my radi podporíme, je uplatnenie výhrady vo svedomí v pracovných zmluvách, ale nie takto. Toto odmietam.
Kaník, Ľudovít, poslanec NR SR (2015-01-30):
Pani poslankyňa, tak hneď vám poviem, prečo v Česku zrušili II. pilier. Pretože ho mali nastavený a vymyslený totálne zle. A pýtali sa ma predtým, ako ho spúšťali, aj novinári, aj som bol na nejakých konferenciách a presne som im ukázal, poukázal, čo máte urobené zle, a dopredu som povedal, váš systém nebude úspešný, a zrušili ho preto, že nebol úspešný. Že ľudia o neho nemali záujem, pretože bol zle nastavený, zle nadizajnový. Na rozdiel od slovenského, o ktorý ľudia mali záujem a dobrovoľne do neho vstúpilo 1,5 mil. ľudí a napriek trom otvoreniam a šírení klamstiev, neprávd, zavádzaní z neho nevystúpila žiadna významná časť a ani teraz nevystúpi. Takže poviem, že mňa to, ja sa o zem nehádžem kvôli tomu, že otvárate ten pilier, naozaj len, to je taká záplata na to, čo ste pokazili, aby tým tesne pred dôchodkom sa umožnilo neniesť následky za vaše zlé a chybné rozhodnutia. A je smutné, že len pokračujete, neviem, kto vám to píše, ale v opakovaní starých klamstiev a neprávd. Nikto nevie garantovať ľuďom, že tam budú mať to, čo do toho vložili. Táto hlúposť opakovaná popiera aj prácu vášho ministerstva a znevažuje, veď pod touto vlajkou sa robila novela, ktorá zaviedla garantovaný fond, predtým boli garantované všetky, ktoré tým pádom obrali ľudí o úspory, že dnes je tam garantovaný fond, kde sa to nemôže v žiadnom prípade stať. A to, že vy neviete, ako ten systém funguje, že pred dôchodkom sa ľudia automaticky presúvajú do tých garantovaných fondov, aby sa nestalo, že aj výkyvy na kapitálových trhoch ich môžu poškodiť, ma neprekvapuje, lebo vy sa tomuto systému nevenujete a nemáte o tom znalosti, zrejme vám niekto napíše niečo, vy to potom prečítate, ale keď sa k tomu chcete vyjadrovať, skúste si to najprv naštudovať.
Číž, Miroslav, podpredseda NR SR (2015-11-12):
Vážené panie poslankyne, vážení páni poslanci, poprosím všetkých, ktorí sa chcú zúčastniť prítomnosťou v sále na prerokovaní ďalších bodov programu v poobedňajšom rokovaní, poprosím, aby ste zaujali miesta v rokovacej sále, pretože pokračujeme v rokovaní tretieho dňa 58. schôdze Národnej rady Slovenskej republiky druhým čítaním o vládnom návrhu zákona o európskom ochrannom príkaze v trestných veciach a o zmene a doplnení niektorých zákonov . Tento vládny návrh zákona má číslo tlače 1630 a spoločná správa výborov má číslo 1630a. Slovo má pán minister spravodlivosti Slovenskej republiky pán Tomáš Borec, aby tento vládny návrh zákona odôvodnil. Nech sa páči.
Spišiak, Jaroslav, poslanec NR SR (2024-02-07):
Ďakujem za slovo. Bolo tu povedané, že my z opozície tu ako keby prejudikujeme, že koalícia sú páchatelia, budúci páchatelia trestnej činnosti. No my sme to ani raz nepovedali, že títo, alebo poslanci koaliční sú páchatelia trestnej činnosti. My sme argumentovali tým, že ak sa prijme táto novela v tom znení, v jakom je predkladaná, tak tí páchatelia trestnej činnosti, ktorí aj teraz páchajú trestnú činnosť posmelení tým, že zanikne ich trestnosť, zanikne výška ich potencionálnych trestov, zníži sa úroveň sadzieb, tak tí budú posmelení páchať trestnú činnosť o to viac, preto lebo ju páchali aj teraz, keď boli tie tresty drakonické, ako vy hovoríte, čiže. A ešte je tu skupina ľudí v Slovenskej republike, ktorých tieto vysoké tresty alebo spôsob trestania odrádzali. Tak po prijatí tejto novely aj táto skupina ľudí možno nebude už odradená, možno bude skôr motivovaná, to je jedna vec. A druhá vec, počuli ste tu také výrazy, že účelová väzba, právo obvineného, jediný dôkazný prostriedok je kajúcnik, subjektívna argumentácia porušovania práv, toto sú všetko vyjadrenia, ktoré používa obhajoba pri obhajobe svojich klientov a táto obhajoba vždy všetko vidí prvotne ako nezákonné porušenie práv a tak ďalej. Čiže tu sme počuli len jednostranné vyčíslenie obhajoby, že všetko bolo protizákonné, ale my sa musíme opierať len o to, lebo nepoznáme tie spisy, my nevieme, či bol len jeden kajúcnik, na základe ktorého sa tu porušovali ľudské práva. My sa musíme rozhodovať na základe výsledkov súdnych konaní, kde súdy ani v jednom prípade nekonštatovali niečo obdobné v tých súdnych konaniach, ktoré už prebehli... (Prerušenie vystúpenia časomerom.)
Mikloš, Ivan, podpredseda vlády a minister financií SR (2011-10-18):
Ďakujem pekne. Vážený pán predseda, vážené panie poslankyne, vážení páni poslanci, návrh zákona sa predkladá v súvislosti s implementáciou smernice Rady č. 2010/24/EU o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení podľa plánu legislatívnych úloh vlády. Zmeny sa týkajú najmä rozšírenia vecného rozsahu zákona č. 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov na všetky dane, poplatky a clo vyberané na území členského štátu s vylúčením určitých skupín pohľadávok, ako sú napríklad príspevky sociálneho zabezpečenia či sankcie ukladané na základe trestného stíhania. Implementáciou smernice sa pohľadávky budú na základe jednotného exekučného titulu vymáhať, ktorým je štandardný formulár, podkladom ktorého je exekučný titul vydaný členským štátom, na základe ktorého sa bude vykonávať exekúcia príslušnými orgánmi Slovenskej republiky. Týmto sa zabezpečí efektívnejší spôsob vymáhania bez povinnosti uznania tohto exekučného titulu súdmi Slovenskej republiky. (Prerušenie vystúpenia predsedajúcim.)
Lehotský, Tomáš, poslanec NR SR (2020-11-26):
Pán predsedajúci, ďakujem za slovo. Dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 218/2013 o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (tlač 256), vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu. Národná rada Slovenskej republiky uznesením č. 401 zo 4. novembra 2020 pridelila tento vládny návrh zákona týmto výborom: výboru pre financie a rozpočet, ústavnoprávnemu výboru, výboru pre hospodárskej záležitosti, výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu – návrh schváliť s pozmeňujúcimi a doplňujúcimi návrhmi: – výbor pre financie a rozpočet uznesením č. 118 zo dňa 19. novembra 2020, – ústavnoprávny výbor uznesením č. 173 zo dňa 13. novembra 2020, – výbor pre hospodárske záležitosti uznesením č. 101 zo dňa 23. novembra 2020, – výbor pre pôdohospodárstvo a životné prostredie uznesením č. 60 zo dňa 18. novembra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: – o bodoch spoločnej správy 1, 2 až 4 až 37 hlasovať spoločne s návrhom gestorského výboru schváliť, – o bode spoločnej správy č. 3 hlasovať samostatne s návrhom gestorského výboru neschváliť. Gestorský výbor na základe stanovísk výborov k danému vládnemu návrhu odporúča Národnej rade návrh zákona schváliť s pozmeňujúcim a doplňujúcimi návrhmi. Spoločná správa výborov Národnej rady o prerokovaní tohto vládneho návrhu zákona, bola schválená uznesením gestorského výboru č. 132 24. novembra 2020. Týmto uznesením, ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, skončil som, otvorte, prosím, rozpravu.
Bugár, Béla, podpredseda NR SR (2017-04-07):
Pán poslanec Nemky.
Pčolinský, Peter, podpredseda NR SR (2023-06-14):
Mne tu po hlave skákať nebudete. Môžte pokračovať ďalej.
Danko, Andrej, podpredseda NR SR (2024-04-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Jediný prihlásený poslanec Hargaš. Nech sa páči.
Svrček, Miloš, poslanec NR SR (2023-06-14):
Pán poslanec Dostál, v tomto sa zhodneme. Pre mňa je tiež sympatické, že máme tu verejné sľuby a vyjadrenia členov vlády, ktorí ešte včera vystupovali aj v programovom vyhlásení vlády, že budú pokračovať v nastavených veciach tak, aby sme neprišli napríklad o čerpanie pri pláne obnovy, pri eurofondoch. A taktiež, že budú pripravovať legislatívne návrhy, pustia niektoré do medzirezortného pripomienkového konania, aby aj ďalšie vlády mali možnosti pokračovať v týchto správnych krokoch. Čiže aj mne je to sympatické a v tomto sa zhodneme. Myslím si, že aj v prípade, ak už teraz vieme, že väčšina týchto návrhov nebude dotiahnutá do finálneho procesu, vieme veľmi dobre, ako funguje legislatívny proces tuto v Národnej rade a na Slovensku, že aj keď máte dobrú myšlienku, aj keď máte najprv na začiatku podporu a financie, tak ten proces sa môže úplne zvrtnúť a vec, ktorá môže trvať pol roka, trvá niekedy dva a pol roka. Takže ja si myslím, že keď to bude na začiatku dobre nastavené a príde nová vláda a bude mať napríklad pripravený návrh štátneho rozpočtu, pripravené niektoré výstupy z MPK k dôležitým zákonom, pripravené čerpanie z plánu obnovy pri výstavbe dvoch nemocníc na strednom Slovensku a ďalšie a ďalšie veci, tak si myslím, že je to veľmi dobrý a správny krok. Takže v tomto s vami súhlasím. Ďakujem.
Martvoň, Anton, poslanec NR SR (2014-11-10):
Ďakujem pekne. Pán poslanec Kaník, som rád, že súhlasíte aj vy s naším pánom premiérom, že bolo to dobré prevziať dlh mesta Žiliny zo strany štátu. Chápem, že sa vám nepáči to jeho vyjadrenie, ale myslím si, že to vyjadrenie bolo namieste, bolo asi tak namieste, ako keď váš bývalý poslanec z SDKÚ a primátor mesta Vráble sa mnohokrát na stretnutiach s občanmi a lokálnou verejnosťou alebo médiami nemal problém pochváliť, že hospodársky park vo Vrábľoch je len vďaka Dzurindovej vláde. Čiže je to obdobné, ako sa to dialo vo Vrábľoch. A čo sa týka, ďalšia vec, je to trošku úsmevné, keď poslanci SDKÚ alebo bývalí poslanci SDKÚ hovoria o neokomunistoch, a pritom sú sami spájaní s podpísaním anticharty.
Galek, Karol, poslanec NR SR (2018-03-26):
Simona, ja, naopak, oceňujem toto tvoje vystúpenie a tiež by som sa chcel vyjadriť práve k tomu istanbulskému protokolu, ktorý si tu spomenula. V programovom vyhlásení vlády o ňom nie je ani zmienka, preto vítam informáciu, keď si hovorila, že aj Gábor Gál sa vyjadril, že bude určite ešte témou rokovaní tejto novej vlády. Vieme, ako v minulosti bol postoj tej vlády predošlej, to znamená, Andrej Danko ten istanbulský protokol zásadne odmietal. Mali sme tu pani Žitňanskú, ktorá ho chcela predložiť na rokovanie vlády, ale vzhľadom k takým tým rozporuplným postojom to nakoniec neurobila. No a mali sme tu práve Roberta Fica, ktorý takisto istanbulský protokol odmietol. A ja si myslím, že práve tento istanbulský protokol môže byť pre pána Pellegriniho testom, či je tou bábkou v rukách Roberta Fica, alebo nie je. Či ho podporí, alebo či bude pokračovať naozaj v tej politike toho strkania tej hlavy do piesku pred tak vážnou témou, ako práve tento istanbulský protokol otvára.
Jurinová, Erika, podpredsedníčka NR SR (2015-09-23):
Dávam slovo pani poslankyni Edite Pfundtner. Nech sa páči.
Sulík, Richard, predseda NR SR (2010-11-03):
Ďakujem pekne. S faktickými poznámkami sa prihlásili šiesti poslanci, uzatváram možnosť faktických poznámok. A, pán poslanec Ďurkovský, nech sa páči.
Suchánek, Alan, poslanec NR SR (2016-05-24):
Vážený pán predsedajúci, vážené pani poslankyne, páni poslanci, vážení prítomní. V súlade s § 80 ods. 1 zák. o rokovacom poriadku som bol určený predsedom Výboru Národnej rady pre zdravotníctvo za spravodajcu k návrhu uvedeného zákona, tlač 84. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zák. o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavný výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
R. Fico, predseda vlády SR: (2007-09-04):
A pokiaľ ide o druhú poznámku, že zahraničné médiá majú taký pohľad alebo onaký pohľad. Nuž, pán Dzurinda, nehnevajte sa, ale ja nebudem nikdy robiť politiku kvôli tomu, aby ma hladkali po hlave vo Washingtone alebo v Bruseli. Takúto politiku nikdy robiť nebudem. (Potlesk.)
Hlina, Alojz, poslanec NR SR (2015-05-12):
Pán predseda, ak mi uniklo, tak sa ospravedlňujem, ale ak to nebolo definované, dávam procedurálny návrh, aby tú správu predniesol Robert Fico. Ďakujem pekne.
Horváth, Zoltán, poslanec NR SR (2011-07-08):
Ďakujem pekne. Áno, vážená opozícia, zavádzame novinky, lebo chceme naozaj spružniť trh práce. Chceme zrovnoprávniť zamestnanecké rady a odbory. To nie je pravda, pán kolega Jasaň, že odbory nemôžu fungovať. Odbory traja ľudia vo fabrike založia a reprezentujú všetkých zamestnancov, chceme ich zrovnoprávniť. Takisto nech odbory preukážu 30-percentnú reprezentatívnosť ako zamestnanecké rady. Áno, toto chceme zaviesť. Ďakujem pekne.
Laššáková, Jana, podpredsedníčka NR SR (2014-11-10):
Pán poslanec Záhumenský.
J. Ďuračka, poslanec: (2008-04-02):
Národná rada Slovenskej republiky uznesením č. 705 z 31. januára 2008 pridelila vládny návrh zákona výborom Národnej rady Slovenskej republiky: pre financie, rozpočet a menu, ústavnoprávnemu výboru, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť. Uvedené výbory prerokovali predmetný návrh zákona v stanovenom termíne. K predmetnému návrhu vládneho zákona zaujali výbory Národnej rady Slovenskej republiky tieto stanoviská: Výbor Národnej rady Slovenskej republiky pre financie, rozpočet a menu neprijal platné uznesenie. Prítomných 10 poslancov, za návrh hlasovalo 5 poslancov, 0 poslancov bolo proti a 5 poslancov sa zdržalo. Odporúčanie pre Národnú radu Slovenskej republiky. Návrh schváliť s pozmeňujúcimi a doplňujúcimi návrhmi: Ústavnoprávny výbor Národnej rady Slovenskej republiky uznesením č. 343 zo dňa 18. marca 2008, Výbor Národnej rady Slovenskej republiky pre sociálne veci a bývanie uznesením č. 128 zo dňa 11. marca 2008, Výbor Národnej rady Slovenskej republiky pre obranu a bezpečnosť uznesením č. 134 zo dňa 18. marca 2008. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto. O bodoch spoločnej správy č. 2 až 25, ďalej 27 až 33 hlasovať spoločne s návrhom gestorského výboru schváliť. O bodoch spoločnej správy č. 1 a 26 hlasovať spoločne s návrhom gestorského výboru neschváliť. Gestorský výbor odporúča Národnej rade Slovenskej republiky schváliť návrh vládneho zákona s pozmeňujúcimi a doplňujúcimi návrhmi. Za spravodajcu bol určený poslanec Jozef Ďuračka a súčasne bol poverený predniesť spoločnú správu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní. Pán predsedajúci, skončil som, otvorte rozpravu.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 131 poslancov, za 84, proti 34, zdržalo sa 13, hlasovali všetci prítomní. Konštatujem, že Národná rada schválila vládny návrh novely zákona o dani z príjmov. Pristúpime k hlasovaniu o návrhu uznesenia k návrhu rozpočtu Exportno-importnej banky Slovenskej republiky na rok 2021 (tlač 308). Prosím spravodajcu z výboru pre financie a rozpočet pána poslanca Juraja Gyimesiho, aby hlasovanie uviedol.
Laššáková, Jana, podpredsedníčka NR SR (2014-07-03):
Ďakujem pekne, pán podpredseda vlády. Nech sa páči, pani poslankyňa Vášáryová, máte slovo.
Pellegrini, Peter, predseda NR SR (2015-06-15):
Ďakujem pekne. Pán poslanec Viskupič.
Radičová, Iveta, predsedníčka vlády SR (2010-09-09):
Už si stihol? Pardon. Tak pán minister vnútra je tu. Ďakujem veľmi pekne.